Okresná prokuratúra Košice II 
Mojmírova 5, 040 46 Košice 1

Sp. zn. : 2 Pv 128/13/8803	Košice II, 17.4.2013
EEČ : 2-64-148-2013

U Z N E S E N I E

Trestná vec:	obvinená XXXXX  
Prečin:	Skrátenie dane a poistného podľa § 276 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 1 960,96 € 
b.	Peňažná suma určená na všeobecne prospešné účely: 100,00 € 
c.	Konkrétny adresát peňažnej sumy určenej na všeobecne prospešné účely: Obecný úrad Priekopa 
d.	Suma odovzdaná štátu na peňažnú pomoc obetiam trestnej činnosti: 100,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom KR PZ v Košiciach pod spisovou značkou 59/2010.
V trestnej veci vedenej pre prečin skrátenie dane a poistného podľa §276 ods.1  Trestného zákona, ktorého sa mala dopustiť obv. XXXXX na tom skutkovom základe, že
- ako zodpovedná osoba za daňový subjekt XXXXX XXXXX IČO XXXXX, so sídlom XXXXX, XXXXX zahrnula do účtovníctva  za obdobie II. a III. štvrťrok roku 2008 fiktívne daňové doklady za nákupy tovarov a služieb v celkovej sume 370.000,-Sk (12.281,75-€) od dodávateľa Bubi-Gold, s.r.o., IČO: XXXXX, ktoré si obstarala od spolu obvinených XXXXX, XXXXX a XXXXX., v dôsledku čoho takto neoprávneným započítaním vystavených fiktívnych da¨ľových dokladov skrátila svoju daňovú povinnosť na dani z pridanej hodnoty v celkovej výške 59.076,-Sk (1.960,96,-€), čím takto skrátením dane spôsobila Štátnemu rozpočtu SR v zastúpení Daňovým úradom XXXXX, XXXXX XXXXX,  škodu vo výške 59.076,-Sk (1.960,96,-€).

Odôvodnenie: 
    Uznesením vyšetrovateľa Okresného riaditeľstva PZ v XXXXX, Úradu justičnej a kriminálnej polície, OJP XXXXX  sp. zn. ORP- 1713/6-OJP-KE-2008 zo XXXXX 09.12.2008 bolo podľa § 199 ods. 1 Trestného poriadku začaté trestné stíhanie a dňa 30.06.2009 podľa § 206 ods. 1 Trestného poriadku vznesené obvinenie XXXXX pre prečin skrátenie dane a poistného podľa §276 ods. 1 Trestného zákona na tom skutkovom základe, ako je to uvedené vo výrokovej časti tohto uznesenia.

   Preskúmaním príslušného spisového materiálu som zistila, že v predmetnej trestnej veci sa koná o prečine, na ktorý zákon ustanovuje trest od¨ľatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

   Pred probačným a mediačným úradníkom na Okresnom súde v Košiciach II obvinená a poškodený uzavreli dňa 18.03.2013 dohodu o zmieri, v rámci ktorej poškodený vyhlásil, že obvinená uhradila spôsobenú škodu, jeho nároky na riešenie predmetnej veci budú dodržaním sľubu obvinenej o neopakovaní podobného skutku voči poškodenému plne uspokojené a ani do budúcna si nebude voči obvinenej žiadne ďalšie nároky uplatňovať. 

  Obvinená slobodne, vážne, zrozumiteľne a určito vyhlásila, že spáchala skutok, za ktorý je stíhaná, svoje konanie oľutovala, škodu nahradila.
     
  Spáchanie skutku bolo obvinenej okrem jej priznania preukázané aj výpoveďami spolu obvinených, svedkov a ďalšími listinnými dôkazmi.   
  
  Dňa 18.03.2013 zložila na účet Krajskej prokuratúry v Košiciach peňažnú sumu vo výške 200,-Eur /dvesto/.  Z uvedenej peňažnej sumy určila obvinená 50% t.j. sumu 100,-Eur na všeobecne prospešné účely na pomoc obetiam trestnej činnosti a ďalších 50% t.j. 100,-Eur určila na všeobecne prospešné účely na Obecný úrad Priekopa č. ú: 31524552/0200. 
 
  Táto suma je primeraná závažnosti spáchaného trestného činu.
  Obvinená a poškodený s týmto spôsobom vybavenia veci vyslovili súhlas.

   Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvinenej a na jej osobné a majetkové pomery som dospela k záveru, že takýto spôsob rozhodnutia je dostačujúci.
   Preto som rozhodla tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Gabriela Andrásiová
prokurátorka